Diari Oficial de la Generalitat Valenciana


Sumari del DOGV 3375, del 18-11-1998 (1998/902704)

ORDRE de 30 de setembre de 1998, de la Conselleria de Cultura, Educació i Ciència, per la qual es concedeix l'autorització d'obertura i funcionament a diversos centres privats de Formació Professional de grau mitjà i superior.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/09/30/(2)/dof/vci/html**

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902704


Data del document
:   30-09-1998

Organisme emissor


Tipus de document
:   Ordre

Anàlisi jurídica

 Descriptors 

:   * Alacant
    * ensenyament professional

ORDRE de 30 de setembre de 1998, de la Conselleria de Cultura, Educació i Ciència, per la qual es concedeix l'autorització d'obertura i funcionament a diversos centres privats de Formació Professional de grau mitjà i superior. [1998/X9045]  
Els expedients han sigut incoats a instància dels representants dels promotors dels centres, en sol·licitud d'autorització d'obertura i funcionament de diversos centres de Formació Professional de grau mitjà i superior.  
La Direcció General de Centres Docents ha aprovat, en cada cas, el projecte de les obres necessàries per a l'autorització, ja que complien els requisits mínims que, per a aquest tipus de centres, exigeix el Reial Decret 1.004/1991, de 14 de juny i la resta de legislació vigent aplicable.  
La Direcció Territorial d'Alacant ha emés propostes favorables al que es sol·licita a la vista dels informes emesos per la Unitat Tècnica de Construccions i de la Inspecció Educativa.  
Vists la Llei Orgànica 8/1985, de 3 de Juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/98, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris; el Reial Decret 777/98, de 30 d'abril sobre ordenació de la formació professional (BOE de 8 de maig), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'obertura i funcionament dels següents centres docents privats de Formació Professional:  
Denominació genèrica: Centre autoritzat de Formació Professional de grau mitjà  
Denominació específica: Centre de Formació Professional Gerónimo Bravo Molina, SL, II  
Titular: Gerónimo Bravo Molina, SL.  
Adreça: c/ Foglietti, 4 baix  
Localitat: Alacant  
Província: Alacant  
Codi: 33891406  
Ensenyaments i capacitat autoritzats: 1 grup de tècnic en Estètica Personal Decorativa i 30 llocs escolars, i 1 grup de tècnic en Perruqueria i 30 llocs escolars.  
Denominació genèrica: Centre autoritzat de Formació Professional de grau superior  
Denominació específica: Fundesem  
Titular: Fundació prr al Desenvolupament de la Formació i Gestió Empresarial  
Domicili: c/ Esportistes Germans Torres, s/n  
Localitat: Alacant  
Província: Alacant  
Codi: 86809629  
Ensenyaments i capacitat autoritzats: 1 grup de tècnic superior en Gestió Comercial i Màrqueting i 30 llocs escolars, i 2 grups de tècnic superior en Administració i Finances i 60 llocs escolars.  
Segon  
Els centres hauran de presentar abans de l'inici de les activitats educatives la relació del seu professorat i la documentació acreditativa de les seues titulacions, la qual haurà de ser aprovada expressament per la Direcció Territorial d'Alacant, amb informe previ de la Inspecció Educativa.  
Tercer  
La Direcció Territorial d'Alacant establirà, en el termini màxim de dos mesos i mitjançant la resolució corresponent, els centres públics als quals els presents centres privats quedaran adscrits a efectes administratius.  
DISPOSICIO ADDICIONAL  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà al de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 30 de setembre de 1998  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI